CELEX: 32010D0561
Language: hu
Date: 2010-05-17 00:00:00
Title: 2010/561/EU: A Bizottság határozata ( 2010. május 25. ) a nitrit egyes húskészítményekhez történő hozzáadásával kapcsolatban Dánia által bejelentett nemzeti rendelkezésekről (az értesítés a C(2010) 3301. számú dokumentummal történt)

21.9.2010   
            
            
               HU
            
            
               Az Európai Unió Hivatalos Lapja
            
            
               L 247/55
            
         A BIZOTTSÁG HATÁROZATA
   (2010. május 25.)
   a nitrit egyes húskészítményekhez történő hozzáadásával kapcsolatban Dánia által bejelentett nemzeti rendelkezésekről
   (az értesítés a C(2010) 3301. számú dokumentummal történt)
   (Csak a dán nyelvű szöveg hiteles)
   (2010/561/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre és különösen annak 114. cikke (6) bekezdésére,
   mivel:
   I.   TÉNYEK ÉS ELJÁRÁS
   
   
               (1)
            
            
               A 2007. november 21-én kelt levelében és az EK-Szerződés 95. cikkének (4) bekezdése (jelenleg az Európai Unió működéséről szóló szerződés (EUMSz) 114. cikkének (4) bekezdése) alapján a Dán Királyság (Dánia) értesítette a Bizottságot a nitritek egyes húskészítményekhez történő hozzáadásával kapcsolatos nemzeti rendelkezéseiről, amelyeket az élelmiszer-adalékanyagokról szóló, 2005. január 11-i 22. sz. rendelet (Bekendtgørelse nr 22 af 2005.1.11. om tilsætningsstoffer til fødevarer) és az engedélyezett élelmiszer-adalékanyagok dán pozitív listája (Liste over tilladte tilsætningsstoffer til fødevarer, „Positivlisten”) tartalmaz. (1) Dánia szükségesnek tartotta e rendelkezések fenntartását és ezért nem kívánja átültetni a színezékeken és édesítőszereken kívüli egyéb élelmiszer-adalékanyagokról szóló 95/2/EK irányelv és az élelmiszerekben felhasználandó édesítőszerekről szóló 94/35/EK irányelv módosításáról szóló, 2006. július 5-i 2006/52/EK európai parlamenti és tanácsi irányelvet (2) a nemzeti jogába a nitritek húskészítményekben történő felhasználása tekintetében.
            
         
               (2)
            
            
               A 2008/448/EK bizottsági határozatban (3) ezek a nemzeti rendelkezések 2010. május 23-ig kerültek elfogadásra, miközben a dán hatóságoknak újabb értesítés formájában be kell mutatniuk, hogy a 2006/52/EK irányelvben meghatározott határértékek alkalmazása nem biztosítja az előírt védelmi szintet, és az emberi egészségre nézve elfogadhatatlan kockázathoz vezethet.
            
         
               (3)
            
            
               Ennek megfelelően 2009. november 20-án kelt, a Bizottsághoz 2009. november 26-án beérkezett levelében Dánia értesítette a Bizottságot, hogy továbbra sem kívánja a 2006/52/EK irányelvet átültetni nemzeti jogába a nitritek egyes húskészítményekben történő felhasználása tekintetében, és hogy ehelyett e téren fenntartja hatályos nemzeti szabályozását – azaz az élelmiszer-adalékanyagokról szóló, 2005. január 11-i 22. sz. rendeletet (Bekendtgørelse nr 22 af 2005.1.11. om tilsætningsstoffer til fødevarer) és az engedélyezett élelmiszer-adalékanyagok dán pozitív listáját (Liste over tilladte tilsætningsstoffer til fødevarer, „Positivlisten”). Az értesítés alátámasztására Dánia további információkat szolgáltatott, köztük adatokat a dán piacról: húskészítmények fogyasztása, importja és a húskészítmények nitrittartalmának elemzése.
            
         1.   UNIÓS JOGSZABÁLYOK
   
   1.1.   AZ EUMSZ 114. CIKKÉNEK (4) ÉS (6) BEKEZDÉSE
   
               (4)
            
            
               Az EUMSz 114. cikkének (4) bekezdése előírja, hogy „[h]a valamely harmonizációs intézkedésnek az Európai Parlament és a Tanács, a Tanács vagy a Bizottság általi elfogadását követően egy tagállam a 36. cikkben említett lényeges követelmények alapján vagy a környezet, illetve a munkakörnyezet védelmével kapcsolatosan szükségesnek tartja nemzeti rendelkezések fenntartását, ezekről a rendelkezésekről és a fenntartásuk indokairól értesíti a Bizottságot.”
            
         
               (5)
            
            
               Az EUMSz 114. cikkének (6) bekezdésével összhangban a Bizottság az értesítéstől számított hat hónapon belül a vonatkozó nemzeti rendelkezéseket jóváhagyja vagy elutasítja, miután ellenőrizte, hogy az érintett rendelkezések nem képezik-e a tagállamok közötti önkényes megkülönböztetés eszközét vagy a kereskedelem rejtett korlátozását, valamint hogy nem jelentenek-e akadályt a belső piac működésében.
            
         1.2.   A 2006/52/EK IRÁNYELV
   
               (6)
            
            
               Az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendelet (4) általános elvei szerint az élelmiszer-adalékanyagok jóváhagyása ésszerű technológiai szükséglet fennállásától, egészségügyi szempontból való elfogadhatóságától, és attól függ, hogy használata nem téveszti-e meg a fogyasztót. Ez utóbbi rendelet 2010. január 20-tól hatályon kívül helyezte az emberi fogyasztásra szánt élelmiszerekben felhasználásra engedélyezett élelmiszer-adalékanyagokra vonatkozó tagállami jogszabályok közelítéséről szóló, 1988. december 21-i 89/107/EGK tanácsi irányelvet. (5)
               
            
         
               (7)
            
            
               Nitriteket sok évtizede használnak húskészítményekben, többek között azért, hogy egyéb tényezőkkel együtt biztosítsák a húskészítmények, különösen a pácolt húskészítmények tartósságát és mikrobiológiai biztonságát, meggátolva többek között a Clostridium botulinum elszaporodását, amely baktérium az életveszélyes botulizmusért felelős. Ugyanakkor elismert, hogy a nitritek jelenléte a húskészítményekben nitrozamin képződéséhez vezethet, amelynek rákkeltő voltát állapították meg. Az e területen hozott jogszabályoknak tehát áthidaló megoldást kell találniuk egyrészről a nitritek húskészítményekben való jelenléte révén történő nitrozamin-képződés kockázata és a nitriteknek a baktériumok, különösen a botulizmusért felelős baktériumok elszaporodása elleni védő hatása között.
            
         
               (8)
            
            
               Az 1333/2008/EK rendelet 33. és 34. cikke értelmében a színezékeken és édesítőszereken kívüli egyéb élelmiszer-adalékanyagokról szóló, sz. 95/2/EK európai parlamenti és tanácsi irányelv (6)2010. január 20-áv al hatályát veszti bizonyos intézkedések (köztük az I. és VI. melléklet) kivételével, amelyek továbbra is alkalmazandók. A 95/2/EK irányelv eredetileg elfogadott formájában a különböző húskészítmények tekintetében legmagasabb nitrit- és nitrátmaradék-szinteket, valamint „javasolt beviteli mennyiségeket” állapított meg. A 2006/52/EK irányelv I. mellékletének 3. c) pontja módosítja a 95/2/EK irányelv III. mellékletének C. részét az E249 kálium-nitritet és az E250 nátrium-nitritet illetően.
            
         
               (9)
            
            
               Ezzel ellentétesen, a 2006/52/EK irányelv főszabályként az előállítás során hozzáadható legnagyobb mennyiségeket határoz meg az E249 kálium-nitrit és E250 nátrium-nitrit tekintetében. A legnagyobb hozzáadható mennyiség a húskészítmények többsége tekintetében általában 150 mg/kg, a sterilezett húskészítmények tekintetében pedig 100 mg/kg. Néhány meghatározott, az egyes tagállamokban hagyományosan előállított, pácolt húskészítmények tekintetében a legnagyobb mennyiség 180 mg/kg.
            
         
               (10)
            
            
               Ez a megközelítés az élelmiszerügyi tudományos bizottság (a továbbiakban „ÉTB”) 1990 (7) és 1995 (8) évi véleményét, valamint az Európai Élelmiszerbiztonsági Hatóság (a továbbiakban „EFSA”) 2003. november 26-i véleményét (9) követi, amelyek megállapították, hogy inkább a nitrit beviteli mennyisége, és nem a maradékmennyiség járul hozzá a C. botulinum elleni gátló hatáshoz, és azt javasolták, hogy a „javasolt beviteli mennyiségek” helyébe „legnagyobb beviteli mennyiségek” lépjenek. Figyelembe veszi továbbá a Bíróságnak a C-3/00. sz. Dánia kontra Bizottság ügyben hozott határozatát, amely egy előző, az EK-Szerződés 95. cikkének (4) bekezdése (jelenleg az EUMSz 114. cikkének (4) bekezdése) szerinti dán kérelemre vonatkozott, és amelyben a Bíróság megállapította, hogy a nitritek húskészítményekben történő felhasználásával kapcsolatos dán kérelem elutasításakor a Bizottság nem vette kellő mértékben figyelembe az ÉTB 1990. és 1995. évi véleményét, amely kétségbe vonta a 95/2/EK irányelv (10) által engedélyezett nitritmennyiségek megfelelőségét.
            
         
               (11)
            
            
               A főszabálytól való eltérésként a 2006/52/EK irányelv legmagasabb maradékszinteket határoz meg egyes meghatározott, hagyományos, pácolt húskészítmények tekintetében, amelyeket hagyományos gyártási módszerekkel állítanak elő. A legmagasabb maradékszintek 50 mg/kg, 100 mg/kg és 175 mg/kg, amelyeket e termékek különböző csoportjaira kell alkalmazni, például 175 mg/kg a Wiltshire bacon, a dry cured bacon és hasonló termékek, és 100 mg/kg a Wiltshire ham és hasonló termékek tekintetében. E termékek tekintetében legmagasabb maradékértékeket határoztak meg, mivel nem lehet ellenőrizni a hús által felvett pácsó beviteli mennyiségét, az e termékekhez kötődő gyártási eljárás jellegének köszönhetően. Az irányelv bemutatja e sajátos termékek gyártási eljárását, hogy lehetővé tegye a „hasonló termékek” azonosítását, és hogy egyértelművé tegye, hogy mely termékek tartoznak a különböző legmagasabb szintek alá. A következő táblázat a 2006/52/EK irányelv által megállapított legmagasabb szinteket tartalmazza:
               
                           E-szám
                        
                        
                           Név
                        
                        
                           Élelmiszer
                        
                        
                           Az előállítás során hozzáadható legnagyobb mennyiség
                           (NaNO3-ban kifejezve)
                        
                        
                           Legmagasabb maradékszint
                           (NaNO3-ban kifejezve)
                        
                     
                           E249
                        
                        
                           Kálium-nitrit (11)
                           
                        
                        
                           Húskészítmények
                        
                        
                           150 mg/kg
                        
                        
                            
                        
                     
                           E250
                        
                        
                           Nátrium-nitrit (11)
                           
                        
                        
                           Sterilezett húskészítmények (Fo > 3.00) (12)
                           
                        
                        
                           100 mg/kg
                        
                        
                            
                        
                     
                           Hagyományos sós lében pácolt húskészítmények (1):
                        
                     
                            
                        
                        
                            
                        
                        
                           
                              Wiltshire bacon (1.1);
                           
                              Entremeada, entrecosto, chispe, orelheira e cabeça (salgados)
                           
                           
                              Toucinho fumado (1.2);
                           
                           és hasonló termékek
                        
                        
                            
                        
                        
                           175 mg/kg
                        
                     
                            
                        
                        
                            
                        
                        
                           
                              Wiltshire ham (1.1);
                           
                           és hasonló termékek
                        
                        
                            
                        
                        
                           100 mg/kg
                        
                     
                            
                        
                        
                            
                        
                        
                           
                              Rohschinken, nassgepökelt (1.6);
                           
                           és hasonló termékek
                        
                        
                            
                        
                        
                           50 mg/kg
                        
                     
                            
                        
                        
                            
                        
                        
                           
                              Cured tongue (1.3)
                           
                        
                        
                            
                        
                        
                           50 mg/kg
                        
                     
                           Hagyományos és szárazon pácolt húskészítmények (2):
                        
                     
                            
                        
                        
                            
                        
                        
                           
                              Dry cured bacon (2.1);
                           
                           és hasonló termékek
                        
                        
                            
                        
                        
                           175 mg/kg
                        
                     
                            
                        
                        
                            
                        
                        
                           
                              Dry cured ham (2.1);
                           
                           
                              Jamón curado, paleta curada, lomo embuchado y cecina (2.2);
                           
                           
                              Presunto, presunto da pá és paio do lombo (2.3);
                           
                           és hasonló termékek
                        
                        
                            
                        
                        
                           100 mg/kg
                        
                     
                            
                        
                        
                            
                        
                        
                           
                              Rohschinken, trockengepökelt (2.5);
                           
                           és hasonló termékek
                        
                        
                            
                        
                        
                           50 mg/kg
                        
                     
                           Egyéb hagyományosan pácolt húskészítmények (3):
                        
                     
                            
                        
                        
                            
                        
                        
                           
                              Vysočina
                           
                           
                              Selský salám
                           
                           
                              Turistický trvanlivý salám
                           
                           
                              Poličan
                           
                           
                              Herkules
                           
                           
                              Lovecký salám
                           
                           
                              Dunajská klobása
                           
                           
                              Paprikáš (3.5);
                           
                           és hasonló termékek
                        
                        
                           180 mg/kg
                        
                        
                            
                        
                     
                            
                        
                        
                            
                        
                        
                           
                              Rohschinken, trocken-/nassgepökelt (3.1);
                           
                           és hasonló termékek
                           
                              Jellied veal and brisket (3.2)
                           
                        
                        
                            
                        
                        
                           50 mg/kg
                        
                     
         
               (12)
            
            
               Amint azt az ÉTB és az EFSA vonatkozó véleményei ajánlották, a 2006/52/EK irányelv legmagasabb hozzáadható mennyiségek megállapításán alapul, és azáltal tükrözi az e tudományos véleményekben említett tartományokat, hogy meghatározza, hogy a nitrit felhasználása 100 mg/kg-ig engedélyezett a sterilezett húskészítményekben és 150 mg/kg-ig egyéb húskészítményekben. Tekintettel a (pácolt) húskészítmények és gyártási módszerek széles választékára az Európai Unióban, az uniós jogalkotó úgy vélte, hogy pillanatnyilag nem lehetséges a nitrit megfelelő szintjének meghatározása minden egyes termék tekintetében.
            
         
               (13)
            
            
               A legmagasabb hozzáadható mennyiség alkalmazásának szabálya alóli kivételek korlátozott jellegűek. Csak olyan sajátos termékekre vonatkoznak, amelyeket hagyományosan állítanak elő egyes tagállamokban, és amelyek tekintetében nem lehet ellenőrizni a hús által felvett pácsó beviteli mennyiségét az e termékekhez kötődő gyártási eljárásnak köszönhetően. Azokat a hagyományos termékeket, amelyekre ezeket alkalmazni kell, különösen a gyártási eljárás leírásán keresztül határozzák meg.
            
         
               (14)
            
            
               A 2006/52/EK irányelvet a tagállamoknak 2008. február 15-ig kellett átültetniük, hogy lehetővé tegyék az ezen irányelvnek 2008. február 15-ig megfelelő termékek kereskedelmét és felhasználását, és megtiltsák azon termékek kereskedelmét és felhasználását, amelyek nem felelnek meg 2008. augusztus 15-ig.
            
         
               (15)
            
            
               Dánia 2007. november 23-án – az EK-Szerződés 95. cikkének (4) bekezdése (jelenleg az EUMSz 114. cikkének (4) bekezdése) alapján – kérte a nitritek egyes húskészítményekhez történő hozzáadásával kapcsolatos nemzeti rendelkezéseinek fenntartását, amely húskészítményeket az élelmiszer-adalékanyagokról szóló, 2005. január 11-i 22. sz. rendelet (Bekendtgørelse nr 22 af 2005.1.11. om tilsætningsstoffer til fødevarer) és az engedélyezett élelmiszer-adalékanyagok dán pozitív listája (Liste over tilladte tilsætningsstoffer til fødevarer, „Positivlisten”) tartalmaz, és ezen rendelkezések szigorúbb rendelkezések a 2006/52/EK irányelvben foglaltaknál.
            
         
               (16)
            
            
               A 2008/448/EK bizottsági határozata alapján és az EK-Szerződés 95. cikkének (6) bekezdésében foglaltaknak megfelelően (jelenleg az EUMSz 114. cikkének (6) bekezdése) a Bizottság 2010. május 23-ig fogadta el ezeket a nemzeti rendelkezéseket, miközben a dán hatóságoknak be kell mutatniuk, hogy a 2006/52/EK irányelvben meghatározott határértékek alkalmazása nem jelent megfelelő védelmet, és hogy ez az emberi egészségre nézve elfogadhatatlan kockázathoz vezethet. Annak érdekében, hogy ilyen adatokat tudjon szolgáltatni új kérelmében, Dániának figyelemmel kellett kísérnie a helyzetet, különös tekintettel a botulizmus ellenőrzésére, a 60 mg/kg határértékkel érintett húskészítményeknek a teljes dániai húskészítmény-fogyasztásból való részesedésre, beleértve adott esetben bármely más, a tipikus étkezési szokásokkal összefüggő kockázati tényezőt, valamint a húskészítmények más tagállamokból történő behozatalát.
            
         2.   AZ ÉRTESÍTÉSBEN SZEREPLŐ NEMZETI RENDELKEZÉSEK
   
   
               (17)
            
            
               Azok a nemzeti rendelkezések, amelyekről Dánia értesítést küldött 2009. november 20-án a következők: az élelmiszer-adalékanyagokról szóló, 2005. január 11-i 22. sz. rendelet (Bekendtgørelse nr 22 af 2005.1.11. om tilsætningsstoffer til fødevarer) és a megengedett élelmiszer-adalékanyagok dán pozitív listája (Liste over tilladte tilsætningsstoffer til fødevarer, „Positivlisten”). A 2008/448/EK határozattal összefüggésben a Bizottság már megvizsgálta a Dánia által az E249-re és az E250-re alkalmazott szigorúbb szabályokat.
            
         
               (18)
            
            
               A 22. sz. rendelet azt az elvet tartalmazza, hogy csak a pozitív listán szereplő adalékanyagokat lehet élelmiszerekben használni, a meghatározott feltételek, célkitűzések és korlátozások mellett (13). Ezenfelül előírja, hogy eltérő rendelkezés hiányában a pozitív listán szereplő legmagasabb értékek az adalékanyag olyan legnagyobb mennyiségére vonatkoznak, amely az élelmiszerek értékesített formájában lehet jelen (14). Ennek következtében csak a 22. sz. rendelet és a pozitív lista követelményeinek megfelelő élelmiszereket lehet értékesíteni a dán piacon. A dán Állat-egészségügyi és Élelmiszerellenőrző Hatóság által a 22. sz. rendelet alapján összeállított pozitív lista meghatározza, hogy mely adalékanyagok használhatók az egyes élelmiszerekben, és milyen mennyiségben. Az értesítésben szereplő változatot 2005. január 29-től kell alkalmazni.
            
         
               (19)
            
            
               Az E249 (kálium-nitrit) és E250 (nátrium-nitrit) nitritek húskészítményekben történő felhasználása tekintetében a dán pozitív lista kizárólagosan hozzáadható mennyiségeket állapít meg, és a következő legmagasabb szinteket tartalmazza.
               
                           Élelmiszer
                        
                        
                           A hozzáadható nitritek mennyisége (mg/kg)
                        
                     
                           
                                       8.2.1.
                                    
                                    
                                       Nem hőkezelt húskészítmények, amelyek egész húsdarabokból származnak, a szeleteket is beleértve (általában)
                                    
                                 
                        
                           60
                        
                     
                           A Wiltshire-típusú bacon és annak részei, beleértve a sóval pácolt sonkát
                        
                        
                           150
                        
                     
                           
                                       8.2.2.
                                    
                                    
                                       Hőkezelt húskészítmények, amelyek egész húsdarabokból származnak, a szeleteket is beleértve (általában)
                                    
                                 
                        
                           60
                        
                     
                           
                              Rullepølse (göngyölt húskolbász)
                        
                        
                           100
                        
                     
                           Teljesen tartós vagy féltartós termékek, Wiltshire-típusú bacon és annak részei, beleértve a sóval pácolt sonkát
                        
                        
                           150
                        
                     
                           
                                       8.3.1.
                                    
                                    
                                       Nem hőkezelt húskészítmények, amelyek darált húsból származnak, a szeleteket is beleértve (általában)
                                    
                                 
                        
                           60
                        
                     
                           Fermentált szalámik
                        
                        
                           100
                        
                     
                           Teljesen tartós vagy féltartós, nem hőkezelt húskészítmények, amelyek darált húsból származnak
                        
                        
                           150
                        
                     
                           
                                       8.3.2.
                                    
                                    
                                       Hőkezelt húskészítmények, amelyek darált húsból származnak
                                    
                                 
                        
                           60
                        
                     
                           Húsgombóc és májpástétom (kødboller and leverpostej) (15)
                           
                        
                        
                           0
                        
                     
                           Teljesen tartós vagy féltartós, hőkezelt húskészítmények, amelyek darált húsból származnak
                        
                        
                           150
                        
                     
         
               (20)
            
            
               Ezért a 60 mg/kg-os határérték számos húskészítményre alkalmazandó, míg a 2006/52/EK irányelv megfelelő legmagasabb szintjei 100 mg/kg vagy 150 mg/kg.
            
         
               (21)
            
            
               Ugyanakkor az értesítés 150 mg/kg-os felső határértéket rögzít a „darálthúsból származó, teljesen tartós vagy féltartós, hőkezelt, húsalapú készítményekre”, míg a 2006/52/EK irányelv ennek megfelelő felső határértéke „sterilezett húskészítmények” tekintetében 100 mg/kg.
            
         3.   ELJÁRÁS
   
   
               (22)
            
            
               2009. november 20-án kelt, a Bizottsághoz 2009. november 26-án beérkezett levelében Dánia értesítette a Bizottságot, hogy továbbra sem kívánja a 2006/52/EK irányelvet átültetni nemzeti jogába az E249 kálium-nitrit és E250 nátrium-nitrit húskészítményekhez történő hozzáadása tekintetében. Dánia az értesítés alátámasztásául benyújtotta az élelmezésügyi, mezőgazdasági és halászati minisztérium jelentését a dániai húskészítmény-fogyasztásról és -importról, valamint a Nemzeti Élelmiszerügyi Intézet jelentését: „Nitritek és élelmiszer-adalékanyagok – EU-szabályozás és egészségügyi vonatkozások” címmel.
            
         
               (23)
            
            
               A 2009. december 21-én kelt levelében a Bizottság megerősítette, hogy kézhez vette az értesítést, és hogy az annak vizsgálatára az EUMSz 114. cikk (6) bekezdése szerint nyitva álló hat hónapos határidő 2009. november 27-én kezdődött, az azt követő napon, amelyen az értesítést kézhez vették. A Bizottság ugyanebben a levélben bekérte a dán hatóságoktól az engedélyezett élelmiszer-adalékanyagok pozitív listáját („Positivlisten”).
            
         
               (24)
            
            
               A 2010. január 7-én kelt levelében Dánia megadta a kért további tájékoztatást.
            
         
               (25)
            
            
               A Bizottság közleményt tett közzé az értesítésről az Európai Unió Hivatalos Lapjában
                   (16), annak érdekében, hogy tájékoztassa az érdekelt feleket Dánia nemzeti rendelkezéseiről, valamint a kérelem alátámasztására felhozott indokokról. A 2010. január 25-én kelt levelében a Bizottság tájékoztatta a tagállamokat és az EGT országait is az értesítésről, és lehetőséget biztosított számukra, hogy arra 30 napon belül észrevételt tegyenek. A Bizottság a Cseh Köztársaságtól, Lengyelországtól, az Egyesült Királyságtól és Norvégiától kapott észrevételeket (17) a megadott határidőig.
               
                           —
                        
                        
                           A Cseh Köztársaság hozzájárul a szigorúbb nemzeti intézkedések fenntartásához, de csupán az 1333/2008/EK rendelet mellékleteinek 2008. december 16-i elfogadásáig. Az élelmiszer-adalékanyagok felhasználásáról szóló mellékletek elfogadását követően valamennyi tagállamban ugyanazon felhasználási feltételeknek kell érvényesülniük.
                        
                     
                           —
                        
                        
                           Lengyelország az értesítésre nem tett észrevételt, ám hangsúlyozta, hogy felül kell vizsgálni a 2006/52/EK irányelvben foglalt nitrithatárértékeket, miután az Európai Élelmiszerbiztonsági Hatóság (EFSA) újabb elemzést végzett.
                        
                     
                           —
                        
                        
                           Az Egyesült Királyság utal a Dánia által kinyilvánított indítékra, miszerint lakosságát szeretné megóvni a magasabb nitrozaminszintnek való kitettségtől, amikor fenntartja a nitritek húskészítményekhez történő hozzáadására vonatkozó nemzeti határértékeket. Hangsúlyozza, hogy a húskészítmények azonos szintű tartósítása – amely biztosítja, hogy a botulizmus ne forduljon elő – több tényező összetett együttes hatásában rejlik: a nitriteken felül a só, a kémhatás (pH-érték) és a hőmérsékletszabályozás. Az Egyesült Királyság álláspontja szerint a fogyasztók nitrozaminnak való kitettsége nem az egyetlen szempont, amit a megfelelő nitritszintek meghatározásánál figyelembe kell venni. Ennek kapcsán kiemeli, hogy a 26 tagállam által elfogadott keretszabályozás – a táplálkozással és a testmozgással kapcsolatos kérdésekkel foglalkozó magas szintű munkacsoport (High Level Group on Nutrition and Physical Activity) munkája részeként – a 2008–2012 közötti négyéves időszakra a húskészítmények sótartalmának 16 százalékos csökkentését javasolja. Következésképpen megkérdőjelezi, hogy miként lehetséges egyszerre csökkenteni a só- és nitritszinteket, miközben a húskészítményeknek ugyanolyan biztonságosnak kell maradniuk.
                        
                     
                           —
                        
                        
                           Norvégia szerint a dán intézkedés megfelelően dokumentált, ezért nincs kifogása Dánia azon kérése ellen, hogy fenntarthassa a nitritek húskészítményekhez tartósítószerként történő hozzáadására vonatkozó nemzeti rendelkezéseit. Ebben az összefüggésben a Bizottságot is arra bíztatja, hogy vizsgálja felül a 2006/52/EK irányelvet a nitritek húskészítményekhez történő hozzáadásával kapcsolatban.
                        
                     
         
               (26)
            
            
               A Bizottság szolgálatai és Dánia 2010. március 19-én ismét tárgyaltak. A 2010. április 12-én kelt levelében Dánia további felvilágosítást adott az értesítésben szereplő rendelkezések által érintett különböző húskészítmény-kategóriákkal kapcsolatban, valamint az importált húskészítmények ellenőrzési gyakorlatáról.
            
         4.   AZ EFSA MEGKERESÉSE
   
   
               (27)
            
            
               A 2010. január 29-én kelt levelében az Egészség- és Fogyasztóügyi Főigazgatóság megkereste az EFSA-t, hogy értékelje a dán hatóságok által szolgáltatott adatokat, különös tekintettel arra, hogy ezen ismeretek vagy bármely más új tudományos fejlemény utal-e arra, hogy tudományos bizonyíték teszi szükségessé a 2006/52/EK irányelvben elfogadott nitrithatárértékek felülvizsgálatát.
            
         
               (28)
            
            
               A 2010. március 11-én elfogadott véleményében (18) az EFSA ANS (Élelmiszerekhez Hozzáadott Élelmiszeradalékok és Tápanyagforrások) Szakbizottsága arra a következtetésre jutott, hogy a dán hatóságok által szolgáltatott adatok nem támasztják alá a FAO/WHO együttes munkacsoport által 2002-ben meghatározott 0,07 mg/testtömeg kg elfogadható napi beviteli mennyiség (ADI-érték) felülvizsgálatának szükségességét. Azt is megjegyezték, hogy a gyermekek estében a jelzett ADI-értéket meghaladhatja a bevitel. Az ANS Szakbizottság végül arra a következtetésre jutott – ami összhangban áll az élelmiszerügyi tudományos bizottság (ÉTB) 1995-ös állásfoglalásával –, hogy az élelmiszeren keresztüli preformált nitrozaminnak való kitettséget a megfelelő technológiai gyakorlatokkal mérsékelni kell; pl. a kívánt tartósítási hatás és a mikrobiológiai biztonság eléréséhez szükséges minimumra kell csökkenteni az élelmiszerhez hozzáadott nitritek szintjét.
            
         
               (29)
            
            
               A nitriteknek/nitrátoknak a húskészítmények mikrobiológiai biztonságára gyakorolt hatásaira tekintettel az ANS Szakbizottság megjegyzi, hogy a kérdést megválaszolta az EFSA biológiai veszélyekkel foglalkozó tudományos testületének (BIOHAZ Szakbizottság) 2003. november 26-i véleménye. Abban a véleményben kimondták, hogy több tényező járul hozzá a húskészítmények biztonságához (főzési eljárás, só/koncentráció, vízaktivitás stb.) és a nitritek beviteli mennyisége fontos a mikrobiológiai biztonság szempontjából, és ezért kell a beviteli mennyiségeket ellenőrizni (inkább, mint a maradékmennyiséget). Továbbá a biológiai veszélyekkel foglalkozó tudományos testület (BIOHAZ Szakbizottság) egyetértett az élelmiszerügyi tudományos bizottság (ÉTB) álláspontjával, amely szerint a húskészítmény 1 kg-jához 50–100 mg hozzáadott nitrit elegendő számos termék tekintetében, és más termékekben, különösen az alacsony sótartalmú és hosszú felhasználhatósági időtartamú termékekben 50–150 mg/kg nitrit hozzáadása szükséges a C. botulinum növekedésének megakadályozásához. Húskészítmény-kategóriánkénti részletes elemzés azonban nem készült.
            
         II.   ÉRTÉKELÉS
   
   1.   ELFOGADHATÓSÁG
   
   
               (30)
            
            
               Az EUMSz 114. cikkének (4) és (6) bekezdése szerint azt követően, hogy a Tanács vagy a Bizottság harmonizációs intézkedést fogadott el, egy tagállam az EUMSz 36. cikkében említett lényeges követelmények alapján vagy a környezet, illetve a munkakörnyezet védelmével kapcsolatosan fenntarthatja szigorúbb nemzeti rendelkezéseit, amennyiben ezekről a rendelkezésekről értesíti a Bizottságot, és a Bizottság jóváhagyja az adott intézkedéseket.
            
         
               (31)
            
            
               A dán értesítés a 95/2/EK irányelv III. melléklete C. részének az E249 kálium-nitrit és E250 nátrium-nitrit tekintetében történő módosításáról szóló 2006/52/EK irányelv I. melléletének 3. c) pontjától eltérő nemzeti rendelkezésekre vonatkozik. A jelenlegi dán rendelkezések a 2006/52/EK irányelv elfogadása idején már hatályban voltak.
            
         
               (32)
            
            
               A 22. sz. dán rendelet és a dán pozitív lista csak akkor engedi meg az E249 kálium-nitrit és E250 nátrium-nitrit hozzáadását húskészítményekhez, amennyiben az egyes hozzáadható mennyiségeket nem haladják meg. Az adott terméktől függően ezek az értékek: 0, 60, 100 vagy 150 mg/kg, és ez bizonyos termékeknél alacsonyabb vagy különböző szintet jelent a 2006/52/EC irányelvben meghatározottakhoz képest. A dán rendelkezések ráadásul – a 2006/52/EC irányelvtől eltérően – nem tartalmaznak semmilyen kivételt a nitritek maximális hozzáadható mennyiségének alapelve alól, így vannak bizonyos, más tagállamból származó, hagyományos eljárással készült húskészítmények, amelyek dániai forgalmazását nem teszik lehetővé.
            
         
               (33)
            
            
               A dán rendelkezések tehát szigorúbbak vagy eltérnek a 2006/52/EK irányelvtől, amennyiben ezek a 2006/52/EK irányelvnél kisebb mértékű legnagyobb hozzáadható mennyiségeket állapítanak meg számos terméktípus tekintetében (sok esetben 60 mg/kg-ot), és amennyiben – nem úgy, mint a 2006/52/EK irányelv – nem teszik lehetővé egyes hagyományos húskészítmények forgalomba hozatalát legmagasabb maradékértékek alapján.
            
         
               (34)
            
            
               Az EUMSz 114. cikkének (4) bekezdésével összhangban az értesítést kiegészítették az EUMSz 36. cikkében említett egy vagy több lényeges követelménnyel, ebben az esetben az emberi élet és egészség védelmével kapcsolatos indokok bemutatásával. A dán élelmezésügyi, mezőgazdasági és halászati minisztérium csatolt jelentése további adatokkal szolgált a dániai húskészítmény-fogyasztásról és -importról, valamint egy elemzést a dán piacon fellelhető húskészítmények nitrittartalmáról. A dán hatóságok végül benyújtották a Nemzeti Élelmiszerügyi Intézet 2007. október 30-i jelentését: „Nitritek és élelmiszer-adalékanyagok – EU-szabályozás és egészségügyi vonatkozások” címmel. A beküldött információk alapján ez utóbbi jelentést 2009 szeptemberében újraértékelték, ami semmilyen újabb észrevételt vagy ismeretet nem eredményezett.
            
         
               (35)
            
            
               Az előbbiek fényében a Bizottság úgy véli, hogy a Dánia által benyújtott, a húsokban és húskészítményekben történő nitritfelhasználásra vonatkozó nemzeti rendelkezései fenntartásának engedélyezésére irányuló kérelem elfogadható az EUMSz 114. cikkének (4) bekezdése szerint.
            
         2.   ÉRDEMI VIZSGÁLAT
   
   
               (36)
            
            
               Az EUMSz 114. cikkének (4) bekezdésével és (6) bekezdésének első albekezdésével összhangban a Bizottságnak meg kell győződnie arról, hogy teljesül-e az említett cikkben előírt valamennyi olyan feltétel, amely lehetővé teszi egy tagállam számára az uniós harmonizációs intézkedéstől eltérő nemzeti rendelkezésének fenntartását.
            
         
               (37)
            
            
               A Bizottságnak különösen azt kell vizsgálnia, hogy a nemzeti rendelkezéseket indokolja-e az EUMSz 36. cikkében említett lényeges követelmény, vagy a környezet, illetve a munkakörnyezet védelme, és e rendelkezések nem lépnek-e túl azon a mértéken, ami szükséges a kitűzött jogszerű cél eléréséhez. Ezenfelül, amikor a Bizottság úgy véli, hogy a nemzeti rendelkezés megfelel a fenti feltételeknek, az EUMSz 114. cikkének (6) bekezdésének értelmében ellenőriznie kell, hogy a nemzeti rendelkezések nem képezik-e a tagállamok közötti önkényes megkülönböztetés eszközét vagy a kereskedelem rejtett korlátozását, valamint hogy nem jelentenek-e akadályt a belső piac működésében.
            
         
               (38)
            
            
               Meg kell jegyezni, hogy – az EUMSz 114. cikkének (6) bekezdése által megállapított időkeret fényében – amikor a Bizottság azt vizsgálja, hogy indokoltak-e azok a nemzeti intézkedések, amelyekről az EUMSz 114. cikkének (4) bekezdésének értelmében értesítést küldtek, az értesítést küldő tagállam által előterjesztett „indokokat” kell alapul vennie. Ez azt jelenti, hogy a Szerződés rendelkezéseivel összhangban annak bizonyítása, hogy a nemzeti intézkedések indokoltak, az intézkedést fenntartani szándékozó, kérelmező tagállamot terheli. Tekintettel az EUMSz 114. cikkének (4) és (6) bekezdése által megállapított eljárási keretre, beleértve a határozat elfogadására nyitva álló szigorú határidőt, a Bizottságnak általában arra kell szorítkoznia, hogy megvizsgálja a kérelmező tagállam által előterjesztett tények relevanciáját, anélkül, hogy neki magának lehetséges indokokat kellene keresnie.
            
         
               (39)
            
            
               Ha azonban a Bizottság olyan információ birtokában van, amelynek fényében azt az uniós harmonizációs intézkedést, amelytől az értesítésben szereplő nemzeti rendelkezés eltér, felül kell vizsgálni, figyelembe veheti ezt az információt az értesítésben szereplő nemzeti rendelkezések értékelésekor.
            
         2.1.   DÁNIA ÁLLÁSPONTJA
   
               (40)
            
            
               Dánia azt állítja, hogy jogszabályai az emberi élet és egészség magasabb fokú védelmét biztosítják, amenynyiben az E249 kálium-nitrit és E250 nátrium-nitrit tekintetében a 2006/52/EK irányelvben előírtaknál kisebb mértékű legnagyobb hozzáadható mennyiségeket állapítanak meg, és nem teszik lehetővé olyan hagyományos húskészítmények forgalomba hozatalát, amelyek tekintetében nem lehet megállapítani a beviteli mennyiséget. Dánia úgy véli, hogy a dán rendelkezések teljes mértékben összhangban állnak az élelmiszerügyi tudományos bizottság (ÉTB) 1990. és 1995. évi ajánlásaival, valamint az EFSA 2003. november 26-i véleményével.
            
         
               (41)
            
            
               Dánia azt is szem előtt tartja, hogy a hozzáadott nitritmennyiségek szabályozása nem biztosítja az emberi egészség megfelelő védelmét, ha a vonatkozó meghatározott ADI-értéken felüli bevitelt is belekalkuláltak. A meghatározott ADI-értékek nem veszik figyelembe a nitrozamin-képződést, ami a húskészítményekhez hozzáadott nitritekhez kapcsolódik. A tudományos vizsgálatok szerint a nitrozaminok genotoxikus vegyületek; mint ilyenekre, lehetetlen olyan küszöbértéket meghatározni, ami alatt ne lennének rákkeltők. Dánia továbbra is hangsúlyozza, hogy a nitrozamin-képződés a hozzáadott nitrit mennyiségének függvénye, nem pedig a maradékmennyiségé, hiszen a vegyület az élelmiszerben átalakul, így jellemzően sokkal alacsonyabb értéket mutat a termékben a fogyasztás pillanatában.
            
         
               (42)
            
            
               Dánia véleménye ennélfogva az, hogy az átfogó tudományos értékelés rávilágít a következőkre: a) a nitritek és nitrátok hozzáadásának szabályozásának a hozzáadott mennyiségeken kell alapulnia, és nem a maradékértékeken; b) használatukat a lehető legalacsonyabb szintre kell szorítani úgy, hogy az egyes termékek technológiai sajátosságainak megfelelően differenciált értékeket határozunk meg; c) a megfelelő tartósítást biztosítják az EFSA által ajánlott mennyiségek. Dánia úgy véli, hogy nemzeti rendelkezései ebben a tekintetben következetesen illeszkednek az említett ajánlásokhoz, míg a 2006/52/EK irányelvről a nitritek tekintetében nem ez nem mondható el.
            
         
               (43)
            
            
               Dánia azt is hangsúlyozza, hogy nemzeti rendelkezései több éve hatályban vannak, és hogy az érintett termékek tartósításával kapcsolatban soha nem jelentkezett probléma. Ezen túlmenően, más tagállamokhoz viszonyítva alacsony a botulizmus előfordulási aránya Dániában; 1980 óta egyetlen olyan esetet sem regisztráltak, amely húskészítmény fogyasztása miatt következett be. A 2008/448/EK határozat alapján (amely többek között a botulizmus figyelemmel kísérését írta elő) Dánia leszögezi: nem regisztráltak botulizmus megbetegedést 2006 óta az országban. A dán rendelkezések a nitritek húskészítményekhez történő hozzáadása terén tehát még mindig átfogó védelmet nyújtanak az ételmérgezéssel szemben.
            
         
               (44)
            
            
               Ami a fogyasztási szokásokat illeti, a dán élelmezésügyi, mezőgazdasági és halászati minisztérium jelentése további adatokkal szolgál a dániai húskészítmény-fogyasztásról és -importról, valamint egy elemzést a dán piacon fellelhető húskészítmények nitrittartalmáról. A dán hatóságok szerint a jelentés rámutat, hogy az évek során nőtt azon húskészítmények fogyasztása – főleg a gyermekek körében –, amelyek hozzáadott nitritet tartalmazhatnak. Emellett a 60 mg/kg határértékű kategóriába tartozó húskészítményeket fogyasztják messze a leggyakrabban. Ebből arra lehet következtetni, hogy a nemzeti rendelkezések bármilyen módosítása, ami a hozzáadható legnagyobb mennyiségeket megemelné a 2006/52/EK irányelvvel összhangban 150 mg/kg-ra, számottevő mértékben növelhetné a nitrit- – és ennélfogva a nitrozamin- – bevitelt.
            
         
               (45)
            
            
               Ezenfelül Dánia fenntartja, hogy a nitrittel kapcsolatos rendelkezései nem képeznek kereskedelmi akadályt; hivatkozva azokra a számadatokra, amelyek azt mutatják, hogy sor került húskészítmények más tagállamokból történő behozatalára, és e behozatal 2006 óta még növekedett is.
            
         
               (46)
            
            
               Dánia azt is hangsúlyozza, hogy a nitritfelhasználás lehető legalacsonyabb szinten tartását az is indokolja, hogy az élelmiszerek nitrát ADI-értékét tartani lehessen. Ezen túlmenően Dánia hivatkozik a Nemzeti Élelmiszerügyi Intézet 2007-es jelentésére: „Nitritek és élelmiszer-adalékanyagok – EU-szabályozás és egészségügyi vonatkozások”. Ez utóbbi jelentés – amit 2009-ben újraértékeltek – kimondja, hogy a 2006/52/EK irányelv végrehajtása Dániában 2,3-2,4-szeresére növelheti a nitritbevitelt, aminek következtében arányosan emelkedne a preformált nitrozamin-bevitel.
            
         
               (47)
            
            
               Összefoglalva, Dánia jogosnak véli a nitrozamin-expozícióból eredő, emberi egészséggel szembeni kockázatnak a 2006/52/EK irányelv követelményein túlmenő, azáltal történő csökkentését, hogy továbbra is jogszabályait alkalmazza. Dánia megítélése szerint a helyzet figyelemmel kísérése, amit a Bizottság 2008/448/EK határozata alapján végzett, rámutat: a korábban figyelembe vett egészségügyi megfontolások továbbra is érvényesek. Végül határozottan állítja, hogy a legfrissebb adatok szerint a dán rendelkezések nem jelentenek kereskedelmi korlátozást az érintett termékek tekintetében.
            
         2.2.   A DÁN ÁLLÁSPONT ÉRTÉKELÉSE
   2.2.1.   
         Az EUMSz 36. cikkében említett lényeges követelményeken alapuló indoklás
      
   
   
               (48)
            
            
               A dán jogszabályok az emberi élet és egészség nagyobb fokú védelmét kívánják biztosítani a nitritexpozíció, és a nitrozaminok húskészítményekben történő esetleges képződése tekintetében, azáltal, hogy a nitritek legnagyobb hozzáadható mennyiségét alacsonyabban határozzák meg bizonyos húskészítményeket illetően a 2006/52/EK irányelvben foglalt határértékekhez képest, és nem teszik lehetővé olyan termékek forgalomba hozatalát, amelyek tekintetében csak legmagasabb maradékértékeket lehet megállapítani. Ezen túlmenően az értesítésben szereplő rendelkezések 150 mg/kg-os felső határértéket rögzítenek a „darálthúsból származó teljesen tartós vagy féltartós, hőkezelt, húsalapú készítményekre”. Ez az érték magasabb, mint a 2006/52/EK irányelvben a „sterilezett húskészítményekre” meghatározott érték (100 mg/kg).
            
         
               (49)
            
            
               Annak értékelésekor, hogy a dán jogszabályok ténylegesen megfelelőek és szükségesek-e e célkitűzés eléréséhez, számos tényezőt kell figyelembe venni. Különösen két egészségügyi kockázatot kell egyensúlyba hozni, egyrészről a nitrozamin húskészítményekben való jelenlétével kapcsolatos kockázatot, másrészről a húskészítmények mikrobiológiai biztonságát. Az utóbbi szempont több mint puszta technológiai szükséglet, önmagában is rendkívül jelentős egészségügyi megfontolás. Míg elismert, hogy a húskészítményekben korlátozni kell a nitritszintet, a húsokban található nitrit alacsonyabb szintje nem vezet automatikusan az emberi egészség nagyobb védelméhez. A nitritek legmegfelelőbb szintje számos olyan tényezőtől függ, amelyeket az ÉTB és az EFSA vonatkozó véleményei elismertek, pl. só hozzáadása, nedvesség, pH, a termék eltarthatósága, higiénia, hőmérséklet-szabályozás stb.
            
         
               (50)
            
            
               Az előbbi és a fenti (11) és (12) preambulumbekezdésben foglalt megfontolások alapján a Bizottság úgy véli, hogy elvben a 2006/52/EK irányelv megfelelő választ ad a két szemben álló egészségügyi kockázat összeegyeztetésének kihívására, az Unióban a húskészítmények sokféleségének fényében.
            
         
               (51)
            
            
               Másrészről, a Bizottságnak értékelnie kell a dán jogalkotó sajátos választásait, és az e szabályokkal kapcsolatban szerzett tapasztalatokat, amely szabályok jó ideje hatályban vannak. Azon számadatokon keresztül, amelyet az ételmérgezések és különösen a botulizmus előfordulásával kapcsolatban szolgáltatott, Dánia bizonyította, hogy eddig kielégítő eredményeket ért el jogszabályaival. Ezek az adatok azt mutatják, hogy a dán jogszabályokban meghatározott legmagasabb szintek elegendőnek tűnnek a Dániában jelenleg előállított húskészítmények és a Dániában jelenleg alkalmazott gyártási módszerek mikrobiológiai biztonságának biztosításához.
            
         
               (52)
            
            
               A Bizottság megállapítja, hogy a dán jogszabályok összeegyeztethetők az uniós tudományos testületek tudományos véleményeivel. A dán jogszabályok a legmagasabb hozzáadható értékek szabályozásán alapulnak, és tiszteletben tartják a nitrit e véleményekben említett legnagyobb hozzáadható mennyiségének tartományát, azaz az 50–150 mg/kg-ot. Ezzel egyidejűleg Dánia az irányelvvel összehasonlítva egyedibb legnagyobb hozzáadható mennyiségeket állapított meg húskészítmények különleges csoportjai tekintetében, a dán húskészítmények típusai és a Dániában elterjedt gyártási módszerek fényében.
            
         
               (53)
            
            
               Ezenfelül figyelembe kell venni, hogy – a Dánia által szolgáltatott információval összhangban – a dán lakosság által fogyasztott húskészítmények zöme olyan húskészítmény, amelynek tekintetében jelenleg 60 mg/kg-os határértéket kell alkalmazni, amely határérték helyébe a 100 vagy 150 mg/kg-os határérték lépne. Mivel a dán gyártók, csakúgy, mint a többi tagállam gyártói nem kötelesek a jelenleg a termékeikhez hozzáadott nitritmennyiségnek a 2006/52/EK irányelvben említett legmagasabb szintig történő növelésére, nem valószínű, hogy a dán lakosság húskészítményekben található nitritnek való jelenlegi expozíciója a dán beadványban említett mértékben, azaz 2,3–2,4-szeresére nőne. Mindazonáltal nem zárható ki a dán lakosság jelenlegi nitritexpozíciójának növekedése.
            
         
               (54)
            
            
               A jelenleg rendelkezésre álló információ alapján a Bizottság úgy véli, hogy az értesítésben szereplő intézkedések fenntartására irányuló kérelem ideiglenesen elfogadható a dániai közegészség-védelmi indokok alapján.
            
         2.2.2.   
         A tagállamok közötti önkényes megkülönböztetésnek, a kereskedelem rejtett korlátozásának és a belső piac működésével szembeni akadályoknak a hiánya
      
   
   2.2.2.1.   Az önkényes megkülönböztetés hiánya
   
   
               (55)
            
            
               Az EUMSz 114. cikkének (6) bekezdése arra kötelezi a Bizottságot, hogy ellenőrizze, hogy az előirányzott intézkedések nem képezik-e önkényes megkülönböztetés eszközét. A Bíróság ítélkezési gyakorlata szerint ahhoz, hogy ne történjen megkülönböztetés, a hasonló helyzeteket nem szabad különböző módon, a különböző helyzeteket pedig nem szabad azonos módon kezelni.
            
         
               (56)
            
            
               A dán nemzeti szabályok mind a hazai, mind a más tagállamokban előállított termékekre vonatkoznak. Az ellenkező bizonyításának hiányában megállapítható, hogy a nemzeti rendelkezések nem képezik önkényes megkülönböztetés eszközét.
            
         2.2.2.2.   A kereskedelem rejtett korlátozásának hiánya
   
   
               (57)
            
            
               Azok a nemzeti intézkedések, amelyek egy uniós irányelvnél nagyobb mértékben korlátozzák termékek felhasználását, általában kereskedelmi akadálynak minősülnek, amennyiben az Unió többi részében jogszerűen forgalomba hozott és felhasznált termékek forgalomba hozatalára várhatóan nem kerül sor az érintett tagállamban a felhasználási tilalom eredményeként. Az EUMSz 114. cikkének (6) bekezdésében megállapított előfeltételek célja annak megakadályozása, hogy az adott cikk (4) és (5) bekezdésében meghatározott kritériumokon alapuló korlátozásokat indokolatlanul alkalmazzák, és hogy e korlátozások ténylegesen olyan gazdasági intézkedésekként jelenjenek meg, amelyek gátolják adott termékek más tagállamokból történő behozatalát, azaz közvetetten védik a nemzeti termelést.
            
         
               (58)
            
            
               Tekintve, hogy a dán szabályok szigorúbb előírásokat rónak a nitriteknek bizonyos húskészítményekhez és bizonyos húskészítmény-kategóriákhoz („darálthúsból származó teljesen tartós vagy féltartós, hőkezelt, húsalapú készítmények”) történő hozzáadására vonatkozóan és meghatározott termékkategóriák tekintetében a 2006/52/EK irányelvben foglaltaknál magasabb legnagyobb hozzáadható mennyiséget tesznek lehetővé, a más tagállamokban letelepedett gazdasági szereplőkre is egy egyébként harmonizált területen, alkalmasak arra, hogy a kereskedelem rejtett korlátozását képezzék, vagy akadályt jelentsenek a belső piac működésében. El kell ismerni azonban, hogy az EUMSz 114. cikkének (6) bekezdését úgy kell értelmezni, hogy csak a belső piac aránytalan akadályát jelentő nemzeti intézkedéseket nem lehet jóváhagyni. Ezzel összefüggésben Dánia olyan számadatokat adott át, amelyek arra utalnak, hogy e jogszabályok ellenére nemcsak, hogy sor került húskészítmények más tagállamokból történő behozatalára, de e behozatal még növekedett is az elmúlt években.
            
         
               (59)
            
            
               Az arra utaló bizonyítékok hiányában, hogy a nemzeti rendelkezések ténylegesen a nemzeti termelés védelmére irányuló intézkedésnek minősülnének, megállapítható, hogy nem képezik a tagállamok közötti kereskedelem rejtett korlátozását.
            
         2.2.2.3.   A belső piac működését gátló akadályok hiánya
   
   
               (60)
            
            
               Ezt a feltételt nem lehet úgy értelmezni, hogy eleve kizárja minden olyan nemzeti intézkedés jóváhagyását, amely valószínűleg érinti a belső piac létrehozását. Ugyanis minden olyan nemzeti intézkedés, amely eltér egy, a belső piac létrehozására és működésére irányuló harmonizációs intézkedéstől, lényegében a belső piacot valószínűleg érintő intézkedésnek minősül. Következésképp, az EUMSz 114. cikkében megállapított eljárás hasznavehetőségének megőrzése érdekében a belső piac működését gátló akadály fogalmát az EUMSz 114. cikkének (6) bekezdésével összefüggésben úgy kell érteni, mint a kitűzött célhoz viszonyított aránytalan hatást.
            
         
               (61)
            
            
               Tekintettel a dán kormány által felhozott, a húskészítményekben található nitritnek való expozíció csökkentésével kapcsolatos egészségügyi előnyökre, és arra a tényre, hogy a jelenleg rendelkezésre álló számadatok alapján úgy tűnik, hogy a kereskedelem nem, vagy csak igen korlátozott mértékben érintett, a Bizottság úgy véli, hogy az értesítésben szereplő dán szabályokat átmenetileg fenn lehet tartani az emberi egészség és élet védelmével kapcsolatos indokok alapján, tekintettel arra a tényre, hogy nem aránytalanok, és ennélfogva nem jelentenek akadályt a belső piac működésében az EUMSz 114. cikkének (6) bekezdésének értelmében.
            
         
               (62)
            
            
               Ezen elemzés fényében a Bizottság úgy véli, hogy a belső piac működését gátló akadályok hiányával kapcsolatos feltétel teljesül.
            
         2.2.3.   
         Időbeli korlátozás
      
   
   
               (63)
            
            
               A fenti következtetések a jelenleg rendelkezésre álló információn alapulnak és különösen az arra utaló számadatokon, hogy Dánia kontrollálni tudta a botulizmust a meghatározott típusú húskészítményekhez hozzáadható nitrit alacsonyabban megállapított legmagasabb szintje, illetve a „darálthúsból származó, teljesen tartós vagy féltartós, hőkezelt, húsalapú készítményekre” megállapított magasabb szint ellenére, és ezzel egyidejűleg nem zavarta aránytalanul a kereskedelmet.
            
         
               (64)
            
            
               Egy másik fontos tényező azon húskészítmények fogyasztási mértéke Dániában, amelyek esetében a 2006/52/EK irányelv alkalmazása a dán lakosság nitrit-, és ennek következtében nitrozamin-expozíciójának növekedéséhez vezethet.
            
         
               (65)
            
            
               Dániának következetesen figyelemmel kell kísérnie a helyzetet és adatokat kell gyűjtenie arról, hogy a 2006/52/EK irányelvben megállapított szintek alkalmazása eléri-e a kívánt védelmi szintet, és amennyiben nem, úgy elfogadhatatlan kockázathoz vezethet-e az emberi egészség tekintetében. A begyűjtött adatoknak különösen a botulizmus ellenőrzésére, a 60 mg/kg határérték alá tartozó húskészítményeknek a teljes dániai húskészítmény-fogyasztásból való részesedésre (beleértve adott esetben bármely más, a tipikus étkezési szokásokkal összefüggő kockázati tényezőt), valamint a húskészítmények más tagállamokból történő behozatalára kell vonatkozniuk. Dániának a jelen határozat elfogadásának időpontjától számított minden második évben jelentenie kell a Bizottságnak a begyűjtött adatokat.
            
         
               (66)
            
            
               Ezen túlmenően a Bizottságnak figyelemmel kell kísérnie a 2006/52/EK irányelv végrehajtását a tagállamokban: különösen a nitritek ipari felhasználását a különböző húskészítményekben, illetve a nemzeti ellenőrzések szervezését. Megfelelő konzultációt is kell folytatni a tagállamokkal, az ágazati szereplőkkel és az EFSA-val. A Bizottság a begyűjtött információk alapján megvizsgálja a 2006/52/EK határozatot az EUMSz 114. cikkének (7) bekezdése alapján, és mérlegeli, hogy nevezett rendeletet szükséges-e kiigazítani az egyes húskészítményekhez hozzáadható nitritek vonatkozásában.
            
         
               (67)
            
            
               E körülmények között a Bizottság úgy véli, hogy a nemzeti intézkedések a fent kifejtett mértékben egy korlátozott ötéves időszakra jóváhagyhatók. A jóváhagyásnak ki kell terjednie a szükséges információk összegyűjtéséhez és alapos értékeléséhez szükséges időre.
            
         
               (68)
            
            
               Dánia továbbra is köteles a 2006/52/EK irányelv egyéb rendelkezéseinek a nemzeti jogába történő átültetésére.
            
         III.   KÖVETKEZTETÉS
   
   
               (69)
            
            
               A fenti megfontolások fényében, és figyelembe véve a dán hatóságok által benyújtott értesítéshez fűzött tagállami észrevételeket, a Bizottság úgy véli, hogy a Dánia által benyújtott, a Bizottsághoz 2009. november 26-án beérkezett kérelem, amely arra irányult, hogy a nitritek hozzáadásáról szóló, a 2006/52/EK irányelvben foglaltaktól eltérő („sertéshúsból származó, teljesen tartós vagy féltartós, hőkezelt, húsalapú készítményekre”), illetve szigorúbb (minden egyéb húskészítményre) nemzeti rendelkezéseit fenntarthassa, az e határozat elfogadásának időpontjától számított öt évre jóváhagyható. Dániának következetesen adatgyűjtést kell végeznie és az adatokat jelentenie kell a Bizottság felé arra nézve, hogy a 2006/52/EK irányelvben megállapított szintek alkalmazása biztosítja-e a megfelelő védelmet, és amennyiben nem, úgy az emberi egészséggel szembeni elfogadhatatlan kockázathoz vezet-e,
            
         ELFOGADTA EZT A HATÁROZATOT:
   1. cikk
   A Bizottság jóváhagyja az élelmiszer-adalékanyagokról szóló, 2005. január 11-i 22. sz. rendeletben (Bekendtgørelse nr 22 af 2005.1.11. om tilsætningsstoffer til fødevarer) és az engedélyezett élelmiszer-adalékanyagok dán pozitív listáján (Liste over tilladte tilsætningsstoffer til fødevarer, „Positivlisten”) szereplő, a nitritek húskészítményekhez történő hozzáadásáról szóló azon nemzeti rendelkezéseket, amelyekről a Dán Királyság a 2009. november 20-án kelt levelében értesítette a Bizottságot az EUMSz 114. cikkének (4) bekezdésének értelmében.
   2. cikk
   Ez a határozat 2015. május 25-én hatályát veszti.
   3. cikk
   Ennek a határozatnak a Dán Királyság a címzettje.
   
      Kelt Brüsszelben, 2010. május 25-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  Az értesítés E249 kálium-nitritre és E250 nátrium-nitritre vonatkozott.
   
      (2)  HL L 204., 2006.7.26., 10. o.
   
      (3)  HL L 157., 2008.6.17., 98. o.
   
      (4)  HL L 354., 2008.12.31., 16. o.
   
      (5)  HL L 40., 1989.2.11., 27. o.
   
      (6)  HL L 61., 1995.3.18., 1. o.
   
      (7)  A nitrátokról és nitritekről szóló, 1990. október 19-én kifejtett vélemény, Európai Bizottság – Az élelmiszerügyi tudományos bizottság jelentései (huszonhatodik sorozat), 21. o.
   
      (8)  A nitrátokról és nitritekről szóló, 1995. szeptember 22-én kifejtett vélemény, Európai Bizottság – Az élelmiszerügyi tudományos bizottság jelentései (harmincnyolcadik sorozat), 1. o.
   
      (9)  A biológiai veszélyekkel foglalkozó tudományos testületnek a Bizottság kérelmére adott véleménye a nitritek/nitrátok által a húskészítmények mikrobiológiai biztonságára gyakorolt hatásról, The EFSA Journal (2003) 14, 1. o.
   
      (10)  C-3/00 ítélet, Dánia kontra Bizottság, [EBHT] 2003., I-2643. o., különösen a 109–115. pontok.
   
      (11)  Amennyiben „élelmiszerhez történő felhasználásra” címkével van ellátva, a nitrit csak sóval vagy egy sóhelyettesítővel összekeverve értékesíthető.
   
      (12)  A 3-as Fo-érték egyenlő 3 percig 121 °C-on történő hevítéssel (az 1 000 konzervben lévő egy milliárdnyi baktériumspóra-mennyiség 1 spóra/1 000 konzerv szintre csökkentése).
   
      (13)  Lásd a 22. sz. rendelet 13. bekezdését: „Adalékanyagok felhasználása”.
   
      (14)  Lásd a 22. sz. rendelet 20. bekezdését.
   
      (15)  Az 1333/2008/EK rendelet 20. cikke és a hozzá tartozó IV. melléklet alapján Dánia továbbra is megtilthatja bizonyos élelmiszer-adalékanyagok, köztük a tartósítószerek használatát a hagyományos dán „kødboller” (húsgombóc) és a hagyományos dán „leverpostej” (májkrém) esetében.
   
      (16)  HL C 7., 2010.1.13., 1. o.
   
      (17)  Ezenfelül a Bizottság Lettországtól és Litvániától is kapott észrevételeket 2010. március 1-jén, illetve 2010. március 25-én, azaz a Bizottság által kitűzött határidőn túl.
   
      (18)  Az EFSA Szakbizottságának (Panel on Food Additives and Nutrient Sources added to Food [ANS]) tudományos véleménye a nitritek húskészítményekhez történő hozzáadásáról, EFSA Journal 2010, 8(3):1538.